**ТӨРӨӨС ОЛГОХ УРАМШУУЛЛААС НИЙГМИЙН ДААТГАЛЫН БОЛОН ЭРҮҮЛ МЭНДИЙН ДААТГАЛЫН ШИМТГЭЛ**

**СУУТГАН ТӨЛӨХ ТУХАЙ ХУУЛИЙН ТӨСЛИЙН**

**ЗАРДЛЫН ТООЦООНЫ СУДАЛГАА**

Төрөөс олгох урамшууллаас нийгмийн даатгалын болон эрүүл мэндийн даатгалын шимтгэл суутган төлөх тухай хуулийн төслийг хэрэгжүүлэхтэй холбогдон гарах зардлын тооцоог Засгийн газрын 2016 оны 59 дүгээр тогтоолын 4 дүгээр хавсралтаар батлагдсан “Хууль тогтоомжийг хэрэгжүүлэхтэй холбогдон гарах зардлын тооцоо хийх аргачлал” /цаашид “аргачлал” гэх/-ын дагуу хийсэн болно.

Энэхүү хуулийн төслийг хэрэгжүүлэхэд зориулж төсвөөс ямар нэг нэмэлт зардал гарахгүй. Жил бүрийн төсөвт ноос, сүү, арьс шир, улаанбуудайн урамшуулал авах эрх үүссэн иргэнд олгох урамшуулалыг салбарын яам тооцон батлуулж, хуульд заасны дагуу олгодог тул төсөвт дарамт учруулахгүй.

Малчдад олгодог урамшуулалын талаар тоо баримт

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Он** | **2011** | **2012** | **2013** | **2014** | **2015** | **2016** | **2017** | **2018** | **2019** |
| **Малчны тоо** | 32,977 | 103,162 | 117,667 | 80,619 | 79,407 | 92,885 | 86,985 | 49,625 | 46,828 |
| **Олгогдсон урамшуулал** | 9.8 | 29.4 | 36.6 | 18.3 | 19.3 | 22.6 | 22.5 | 18.6 | 19.4 |

2020 оны 9 дүгээр сарын 30-ны өдрийн Засгийн газрын 130 дугаар тогтоолоор “Сүү боловсруулах үйлдвэр, цехэд гарал үүсэл нь баталгаажсан эрүүл малыг, техникийн зохицуулалтын шаардлагад нийцсэн түүхий сүүг нийлүүлсэн малчин, эрчимжсэн мал аж ахуй эрхлэгчид мөнгөн урамшуулал олгох” журмыг батлуулсан. Журамд заасан шаардлага хангасан сүү боловсруулах 8 үйлдвэрт 2020 оны 11 дүгээр сард 1,939,944.0 литр, техникийн зохицуулалтын шаардлагад нийцсэн малын түүхий сүү бэлтгэн нийлүүлсэн Үндэсний статистикийн хорооны 2019 оны мал тооллогын А дансны бүртгэлтэй, сүүний үйлдвэрт нийлүүлсэн сүүгээ и-баримтад бүртгүүлэн баталгаажуулсан 2375 малчин, эрчимжсэн мал аж ахуйн эрхлэгчдэд Хүнс, хөдөө аж ахуй, хөнгөн үйлдвэрийн сайдын А-387 дугаар тушаалын дагуу 969,972,000.0 /Есөн зуун жаран есөн сая есөн зуун далан хоёр мянга/ төгрөгийн мөнгөн урамшуулал олгосон байна.

2020 оны 12 дугаар сард 1,494,000.0 литр, техникийн зохицуулалтын шаардлагад нийцсэн малын түүхий сүү бэлтгэн нийлүүлсэн Үндэсний статистикийн хорооны 2019 оны мал тооллогын А дансны бүртгэлтэй, сүүний үйлдвэрт нийлүүлсэн сүүгээ и-баримтад бүртгүүлэн баталгаажуулсан 1572 малчин, 16 эрчимжсэн мал аж ахуйн эрхлэгчдэд 747,000,000.0 /Долоон зуун дөчин долоон сая/ төгрөгийн мөнгөн урамшуулал олгох Хүнс Хөдөө Аж Ахуй Хөнгөн Үйлдвэрийн Сайдын тушаал гарч олгосон.

-----оОо-----

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  |  |  |  |  |  |  |  |  |
|  |  | **Хонь, тэмээний ноосны урамшуулал, арьс, ширний урамшуулал, хүнсний улаанбуудайн урамшууллын мэдээлэл /2020-2022 он/** | | | | |  | | |  |
|  |  |  |  |  |  |  |  |  |
| **№** | **Хэрэгжүүлэх арга хэмжээ** | **Урамшуулал тооцох** | **Олгосон урамшуулал** | | | | **2022 оны төсөвт тусгасан /төгрөг/** | |
| **2020 онд олгосон /төгрөг/** | | **2021 онд олгосон /төгрөг/** | |  | |
| 1 | Улаанбуудайн урамшуулал | I ангилал-**100,000₮,** II ангилал -**80,000₮**, III ангилал -**60,000₮**, IV ангилал -**55,000₮** | 22,420,809,539.13 | 2019 онд 242,823 тонн хүнсний улаанбуудай ХААДСан болон гурилын үйлдвэрүүдэд нийлүүлсэн 797 иргэн, аж ахуйн нэгжид олгосон мөнгөн урамшуулал. | 22,717,070,932.50 | 2020 онд стандартын шаардлага хангасан 254.4 мянган тонн хүнсний улаанбуудайн нийлүүлсэн 767 иргэн аж ахуйн нэгжид олгосон урамшуулал | 25,000,000,000.00 | 2021 онд хүнсний улаанбуудай нийлүүлсэн тариалан эрхлэгчдэд олгох урамшуулал |
| 2 | Хонь, тэмээний ноосны урамшуулал | Хонины ноосны 1 кг тутамд **1,500₮**, **2,000₮,** тэмээний ноосны 1 кг тутамд **2,000₮** | 19,419,476,700.00 | 2019 онд 85 үндэсний боловсруулах үйлдвэрт 13,219.3 тонн хонь,тэмээний ноос бэлтгэн тушаасан 46,828 малчин, мал бүхий этгээдэд мөнгөн урамшуулал олгосон. | 31,771,942,250.00 | 2020 онд үндэсний 83 үйлдвэрт 19.9 мянган тонн хонь, тэмээний ноос бэлтгэн нийлүүлсэн 91,977 малчин, мал бүхий этгээдэд олгохоор тооцсон урамшуулал | - |  |
| 3 | Арьс, ширний урамшуулал | Бог малын арьс тутамд **3,000₮**, адуу, үхрийн ширэнд **15,000₮** | 9,913,047,000.00 | 2019 онд 12 арьс, шир гүн боловсруулах үйлдвэрт 2,610,197 ширхэг бод, богийн арьс шир бэлтгэн нийлүүлсэн 37,825 малчин, мал бүхий этгээдэд мөнгөн урамшуулал олгосон. | - |  | 11,800,000,000.00 | 2020 онд арьс, шир боловсруулах 22 үйлдвэрт 192.1 мянган ширхэг үхэр адууны шир, 2.9 сая ширхэг хонь, ямааны арьс бэлтгэн нийлүүлсэн 73,858 малчин, мал бүхий этгээдэд олгох урамшуулал |
| 4 | Сүүний урамшуулал | Түүхий шингэн сүүний литр тутамд **500₮**, | 969,972,000.00 | Сүү боловсруулах 8 үйлдвэр, цехэд 2020 оны 11 дүгээр сард 1,939,944 литр үнээний шингэн сүү бэлтгэн нийлүүлсэн 2375 малчин, эрчимжсэн мал аж ахуй эрхлэгчдэд мөнгөн урамшуулал олгосон. | 3,315,004,300.00 | Сүү боловсруулах 8 үйлдвэр, цехэд 2020 оны 12, 2021 оны 1, 2, 3 дугаар сард 6,646,021 литр сүү бэлтгэн нийлүүлсэн 7141 малчин, эрчимжсэн мал аж ахуй эрхлэгчдэд олгосон урамшуулал | 6,000,000,000.00 | 2021 оны11, 12, 2022 оны 1, 2, 3 дугаар сард сүү боловсруулах үйлдвэр цехэд сүү бэлтгэн нийлүүлсэн малчин, эрчимжсэн мал аж ахуй эрхлэгчдэд олгох урамшуулал |
|  | **Нийт дүн** |  | **52,723,305,239.13** |  | **57,804,017,482.50** |  | **42,800,000,000.00** |  |